wickkiey/tamil-wikipedia-markdown huggingface dataset:
# காஃபி குடும்பம்

Rubiaceae - *Ixora coccinea* |]]  
**காஃபி குடும்பம் (தாவரவியல்)** என்பது (<small>இலத்தீன்</small>:**Rubiaceae**) பூக்கும் தாவரங்களிலுள்ள ஒரு பெரிய குடும்பம் ஆகும். இக்குடும்பத்தில் 611 பேரினங்களும், அவற்றினுள் ஏறத்தாழ 13,100 இனங்களும் உள்ளன. பூக்கும் தாவரங்களில் உள்ள சிற்றினங்களின் எண்ணிக்கை அடிப்படையில், இது நான்காவது பெரிய குடும்பமாகும். பேரின எண்ணிக்கையினை வைத்துப் பார்க்கும் போது, ஐந்தாவது இடத்தினைப் பெறுகிறது. இலத்தீனிய சொல்லான 'ரூபர்' ( ruber), என்பதற்கு சிவப்பு என்று பொருள். அச்சொல்லும், ஒரு பூண்டு வகை செடியின்(madder) பெயரும் இணைந்து, இப்பெயர் தோன்றியது என்பர். 1789 ஆம் ஆண்டில், முதன் முதலாக, ஆன்டனி (Antoine Laurent de Jussieu) என்பவர், இக்குடும்பத்தின் விவரங்களை எடுத்துரைத்தார். அன்டார்டிகாக் கண்டத்தைத் தவிர, உலகின் பிற கண்டங்களில், இத்தாவரங்கள் காணப்படுகிறது. இக்குடும்பத்தில், உயிரியற் பல்வகைமை நிறைந்து காணப்படுகிறது. இக்குடும்பத் தாவரங்களுள் 76 பேரினங்களும், 274-க்கும் மேற்பட்ட சிற்றினங்களும் இந்தியாவில் உள்ளன.
# ஆன்மீகப் பயணத்தின் இனிய நினைவுப்பகிர்வு



**ஆன்மீகப் பயணத்தின் இனிய நினைவுப்பகிர்வு ** 30 கட்டுரைகளை உள்ளடக்கிய தொகுப்பு நூலாகும். இந்நூலில் இலங்கையிலும், இந்தியாவிலும் தான் தரிசித்த திருத்தலங்கள், திருத்தலங்களை நோக்கிய பயண அனுபவங்கள், அதையொட்டிய மனக்கருத்துக்கள், வாழ்க்கை வரலாறுகள் போன்றவற்றை நூலாசிரியர் இராஜேஸ்வரி பாலசுப்பிரமணியம் பதிந்துள்ளார்.  

## நூலாசிரியர்
நூலாசிரியர் இராஜேஸ்வரி பாலசுப்பிரமணியம் ஆன்மீகத் துறையில் மிகுந்த ஆர்வம் உள்ளவர். ஆத்தியடி பருத்தித்துறையைப் பிறப்பிடமாகக் கொண்டவர். புலம் பெயர்ந்து அவுஸ்திரேலியாவில் வாழ்பவர். Tamil seniors social club, Mill park இல் முக்கிய உறுப்பினர்.  

## வாழ்த்துரை
- பேராசிரியர் ஞானக்கமாரன் (கலைப்பீடாதிபதி, யாழ்ப்பாணப் பல்கலைக்கழகம்)
- இராமரத்தினம் வயிரமுத்து (வைத்தியகலாநிதி)
- வை. தனேஸ்வரன்
- ச. அருளேஸ்வரன் (தலைவர் - Tamil seniors social club, mill park)
- வீ. ஜீவகுமாரன் டென்மார்க்

## ஆசியுரை
- கவிஞர் இணுவை சக்திதாசன்

## உள்ளடக்கம்
- வீடு
- தென்னிந்திய யாத்திரை
- தரிசனம் வாழ்க்கையின் வரம்
- ஆருத்ரா தரிசனம்
- பஞ்சபூதத் தலங்கள்
- ஆறுபடை வீடுகள்
- தென்னாட்டின் பிரபல சுற்றுலாத் தலங்கள்
- திருப்பதி
- சிறிய தந்தையின் சமயத் தொண்டு
- புலம் பெயர்ந்த நாடுகளில் நம்மவர்கள்
- பேர்த் பாலமுருகன்
- ரஷ்ஷில் ராஜ ராஜேஸ்வரி
- காயத்திரீ யாகம்
- கேதார்நாத் பயணம்
- போரும் வாழ்வும் அமைதியும்
- வாரணாசிப் பயணம்
- கயிலைத் தரிசனம்
- திருவையாற்றில் கயிலாயம்
- தேவிபுரம்
- ஈழத்துக் கோயில்கள்
- கதிர்காமம்
- செல்வச்சந்நிதி
- ஆத்தியடி கோயில் மஹா கும்பாபிடேகம்
- முல்லைத்தீவு வற்றாப்பளை கண்ணகையம்மன் பொங்கள்
- சண்டிகா பரமேஸ்வரி
- நெல்லண்டை பத்திரகாளி கோயில்
- நல்லூர் கந்தசுவாமி கோயில்
- நயினா தீவு நாகபூசணியம்மன்
- நான் சந்தித்த பெரியவர்கள்
- 2011 தாயகம் ஒரு பார்வை
# ஜம்மு காஷ்மீர் சுற்றுலா



ஜம்மு காஷ்மீர் இந்தியாவின் வடகோடியில் இருக்கும் யூனியன் பிரதேசம் ஆகும். 17 ஆம் நூற்றாண்டில் முகலாய மன்னர் ஜகாங்கீர் காஷ்மீர் பள்ளத்தாக்கிற்கு வந்த போது , உலகில் சொர்க்கம் என்று ஒன்றும் எங்காவது இருக்குமானால் அது இதுதான் என தால் ஏரியில் இருக்கும் போது சொன்னாராம்.இது ஒரு முக்கியமான சுற்றுலாத்தலம். காஷ்மீர் , ஶ்ரீநகர் , குல்மார்க் , முகலாயர் தோட்டம் , பாகல்ஹாம் , ஜம்மு மற்றும் லடாக் ஆகியவை முக்கியமான இடங்கள். இவற்றில் சில இடங்களைப் பார்க்க வெளிநாட்டினர் இந்திய அரசிடம் அனுமதி பெற வேண்டும்.  

## பகுதிகள்
- ஜம்மு - பெரும்பாலான மக்கள் இங்கேயே நின்று விடுகின்றனர். கோயில்களுக்கு பிரசித்தி பெற்ற இடம்.
- காஷ்மீர் பள்ளத்தாக்கு - இது பூமியின் சொர்க்கம் என சிலர் சொல்கின்றனர். நட்பான மக்கள் , அழகான தோட்டங்கள் , ஏரிகள் , அழகான நிலக்காட்சிகள் அடங்கிய பகுதி.
- லடாக்- இமயமலையின் அடிவாரப்பகுதி. மலையேறுபவர்கள் விரும்பும் இடம்.

## நகரங்கள்
- ஜம்மு-குளிர்காலத் தலைநகர்
- ஶ்ரீநகர்-கோடைகாலத் தலைநகர்
- குல்மார்க்
- காற்ரா
- லே
- பாகல்ஹாம்
- பாற்னிடாப்
- உதம்பூர்
- ஸேப் பாய்க்

## மொழி
காஷ்மீரின் அலுவல் மொழி உருது ஆகும்.ஆனால் இங்கு முக்கியமான மொழி காஷ்மீரி ஆகும்.பெரும்பாலானோர் பேசும் மொழியாக இந்தியும் இருக்கிறது.  

## செல்லும் விதம்
**விமானம் மூலம்**  

ஜம்மு , ஶ்ரீநகர் மற்றும் லே அகிய பகுதிகளுக்கு இந்தியன் ஏர்லைன்ஸ் , கிங்ஃபிஷ்ஷர் ,இண்டிகோ ஏர்லைன்ஸ் மற்றும் ஸ்பைஸ் ஜெட் ஆகியவை சேவை வழங்குகின்றன.  

**தொடர்வண்டி மூலம்**  

உதம்பூரில் கடைசி தொடர்வண்டி நிலையம் அமைந்துள்ளது. இங்கிருந்து வாகனங்கள் மூலம் மேலே செல்லலாம்.  

**சாலை மூலம்**  

சாலை மூலமாக செல்பவர்கள் இரு வழிகளில் செல்லலாம் ஜம்மு வழியாக ஶ்ரீநகர் செல்வது அல்லது ஹிமாச்சலப்பிரதேசின் மணாலியிலிருந்து லே செல்வது.  

## பார்க்க வேண்டிய முக்கியமான இடங்கள்

- குல்மார்க்
- ஸோன்மார்க்
- ரகுநாத் கோவில்
- பாஹூ கோட்டை
- முஃபாரக் மண்டி அரண்மனை
- பீர் பாபா
- சாடர் மலையேறுமிடம்
- வீர்நாக் முகலாயர் தோட்டம்
- ஶ்ரீநகர்
- தால் ஏரி
- மனஸபால் ஏரி
- ஷாலிமர் முகலாயர் தோட்டம்
- நிஷாந்த் முகலாயர் தோட்டம்
- சேஸ்மிஷாகி முகலாயர் தோட்டம்
- பாதம்வாரி தோட்டம்
- பாரி மஹால்
- சங்கராச்சாரியா கோவில்
- ஹரி ப்ரபாத் கோவில்
- கீர் பவானி கோவில்
- பாகல்ஹாம்
- பிடாப் பள்ளத்தாக்கு
- யுஸ்மார்க்
- அரு
- அமர்நாத் கோவில்
- வைஷ்னோ தேவி கோவில்
- பாற்னிடாப்
- பாதர்வாஹ்
- பூஞஜ்
- ஸனாஸார்
- புஞ்ஜ் பழைய கோட்டை
- பிம்கார்ஹ் கோட்டை
- ராம் நகர் கோட்டை
- லே
- நுப்ரா பள்ளத்தாக்கு
- ற்ஸோ மொரிரி ஏரி
- பங்கோங் ஏரி
- ஸான்ஸ்கார்
# முத்துப்பதிப்பகம்

**முத்துப்பதிப்பகம்** மதுரையில் இயங்கிய பதிப்பகம் ஆகும். மதுரை காமராசர் பல்கலைக் கழகத்தில் தமிழ்த்துறைத் தலைவராக இருந்த முனைவர் மு. சண்முகம்பிள்ளை என்னும் முத்துச்சண்முகன் இப்பதிப்பகத்தை தொடங்கினார். அவர் மகன் திருநாவுக்கரசு என்பவர் மேலாண்மையில் இப்பதிப்பகம் இயங்கியது. இருவரின் மறைவுக்குப் பின்னர், இப்பதிப்பகம் மூடப்பட்டது. தெ; பொ. மீ. சிந்தனைப் பள்ளியைச் சேர்ந்த தமிழாய்வுகளையும் புத்திலக்கியங்களையும் இப்பதிப்பகம் நூல்களாக வெளியிட்டது.  

## வெளியீடுகள்

| 01 | ஆய்வுக் கட்டுரை எழுதும் முறை | டாக்டர்.முத்துச்சண்முகன்
டாக்டர்.சு.வேங்கடராமன் | ஆய்வியல் |  |  |
| --- | --- | --- | --- | --- | --- |
| 02 | யாத்திரை அனுபவங்கள் சமர் | நீல. பத்மநாபன் | புதினங்களின் தொகுப்பு |  |  |
| 03 | இக்காலத்தமிழ் | டாக்டர் முத்துச்சண்முகன் | இலக்கணம் |  |  |
| 04 | சங்கத் தமிழ்ச் செய்யுட் கோவை | டாக்டர் நா. செயராமன் | கவிதை |  |  |
| 05 | காப்பியர்நெறி - சொல்லியல் | டாக்டர் தே. ஆண்டியப்பன் | இலக்கண ஆய்வு |  |  |
| 06 | சங்க இலக்கியத் தொகை | டாக்டர் இரா. மோகன் | கட்டுரை |  |  |
| 07 | குறவஞ்சி | டாக்டர் முத்துச்சண்முகன்
நிர்மலா மோகன் | ஆய்வு | முனைவர் பட்ட ஆய்வேடு |  |
| 08 | Collected Papers - Part 1 | Dr. M. Shanmugam Pillai | ஆய்வு |  |  |
| 09 | Tamil Studies - Future and Prospects | Dr. M. Shanmugam Pillai | ஆய்வு |  |  |
| 10 | த்வனி | லா. ச. ராமாமிர்தம் | புதினம் |  |  |
| 11 | தமிழ் இலக்கியக் கோட்பாடுகள் | டாக்டர் முத்துச்சண்முகன் | ஆய்வு |  |  |
| 12 | நாகம்மாவா? | நீல. பத்மநாபன் | சிறுகதைகள் |  |  |
| 13 | பரல்கள் 1 | ஆய்வாளர்கள் பலர் | ஆய்வுகள் | விற்பனை உரிமை |  |
| 14 | பரல்கள் 2 | ஆய்வாளர்கள் பலர் | ஆய்வுகள் | விற்பனை உரிமை |  |
| 15 | பரல்கள் 3 | ஆய்வாளர்கள் பலர் | ஆய்வுகள் | விற்பனை உரிமை |  |
| 16 | Collected Papers - Part 2 | Dr. M. Shanmugam Pillai | ஆய்வு |  |  |
| 17 | துறவு தந்த காப்பியம் | டாக்டர் முத்துச்சண்முகன் | ஆய்வு | சிலப்பதிகார ஆய்வு |  |
| 18 | பச்சைக் கனவு | லா. ச. ராமாமிருதம் | சிறுகதைகள் |  |  |
| 19 | 1979 அக்டோபர் | தமிழ்வழிக் கல்லூரிக் கல்வி | டாக்டர் முத்துச்சண்முகன்
வெ. சிவனுபாண்டியன் | ஆய்வு | ஆய்வியல் நிறைஞர் பட்ட ஆய்வேடு |
| 20 | தமிழில் குழந்தைப் பாடல்கள் | டாக்டர் முத்துச்சண்முகன்
வெ. கிருட்டிணசாமி | ஆய்வு | ஆய்வியல் நிறைஞர் பட்ட ஆய்வேடு |  |
| 21 | The Political Carrier of E. V. Ramasamy Naicker: A Study in The Politics of Tamil Nadu 1920 - 1949 | Dr. E. Sa. Viswanathan | முனைவர் பட்ட ஆய்வேடு |  |  |
| 22 | The Incarnation and other stories | Neela Padmanabhan | சிறுகதைகள் | மொழிபெயர்ப்பு |  |
| 23 | Short Stories of Putumaipittan - an Evaluation | Dr. A. Subramania Pillai | ஆய்வு |  |  |
| 24 |  |  |  |  |  |
| 25 | 1980 அக்டோபர் | இரட்டைக்காப்பியக் கிளைக்கதைகளும் துணைக்கதைகளும் | டாக்டர் முத்துச்சண்முகன்
இரா. பிரேமா | ஆய்வு |  |
# ராஜஸ்தானின் சுற்றுலா மையங்கள்

ராஜஸ்தான் இந்தியாவின் வடமேற்குப் பகுதியில் அமைந்துள்ள ஒரு மாநிலமாகும். இது உள்நாட்டு மற்றும் வெளிநாட்டு சுற்றுலாப் பயணிகளின் சுற்றுலா மையமாக விளங்குகிறது. இதன் பழங்காலக் கோட்டைகள், அரண்மனைகள், கலாச்சாரம் மற்றும் கலை ஆகியவை சுற்றுலாப் பயணிகளைக் கவருவதாக அமைந்துள்ளன.இந்தியாவிற்கு வரும் வெளிநாட்டுச் சுற்றுலாப் பயணிகளில் மூன்றில் ஒருவர் ராஜஸ்தானுக்குச் செல்கின்றனர். ராஜஸ்தானின் ஜெய்ப்பூர் , உதய்பூர் , பிகானீர் , ஜோத்பூர் மற்றும் ஜெய்சால்மர் ஆகிய சுற்றுலாப் பயணிகளின் விருப்பமான இடங்களாக உள்ளன. ராஜஸ்தானின் உள்ளூர் உற்பத்தியில் 8 சதவீதம் சுற்றுலாப் பயணிகளால் வர்த்தகம் செய்யப்படுகிறது. சுற்றுலா மூலம் உள்ளூர் வேலைவாய்ப்பு அதிகரிக்கிறது. கைவிடப்பட்ட பெரும்பாலான பழைய கோட்டைகள் சொகுசு விடுதிகளாக மாற்றப்பட்டுள்ளன.  

## முக்கியமான இடங்கள்
- அகோர்
- அஜ்மீர்
- பார்மர்
- பிகானீர்
- புண்டி
- ஜெய்ப்பூர்
- ஜெய்சால்மர்
- ஜோத்பூர்
- அபு மலை
- நாத்ட்வாரா
- புஷ்கர்
- ராணக்பூர்
- ரந்தம்போர்
- ஷிகாவதி
- உதய்பூர்
# நல்லாதனார்


**நல்லாதனார்** என்பவர் திரிகடுகம் என்ற உயிர் மருத்துவ நூலை ஆக்கியவர். ஆதனார் என்பது இவரது இயற்பெயர். ‘நல்’ என்பது அடைமொழி. காப்புச் செய்யுளில், பூவை வண்ணன் ஆகிய திருமால் உலகம் அளந்தது, குருந்தமரம் சாய்த்தது, மாயச் சகடம் உதைத்தது ஆகியவை பற்றிக் கூறியிருப்பதால் இவர் வைணவ சமயத்தவர் என்பது பெறப்படும். இவர் காலம் கி.பி. இரண்டாம் நூற்றாண்டு.  

காரம், கார்ப்பு (உறைப்பு) என்று பொருள்படும். கடுக்கும் பொருளாகிய சுக்கு, மிளகு, திப்பிலிகளுள் ஒன்றையோ அல்லது இம்மூன்றையுமோ கடுகம் என்பது உணர்த்தும். சுக்கு, மிளகு, திப்பிலி ஆகிய மூன்றையும் குறிக்கும்போது இது திரிகடுகம் என்று சொல்லப்பெறும். (பிங்கல நிகண்டு, 352)
# இந்திய பஞ்சாபில் சுற்றுலா


பொற்கோயில் பஞ்சாபிலுள்ள முதன்மையான சுற்றுலாத் தலங்களில் ஒன்றாகும்]]  

விலுள்ள மோத்திபாக் அரண்மனை]]  

பஞ்சாபு மாநிலம் தனது உணவு, பண்பாடு, வரலாறு, இசைக்காக புகழ்பெற்ற மாநிலமாகும். இந்த மாநிலத்தில் தொலைத்தொடர்பு வசதிகளும் போக்குவரத்தும் சிறப்பாக உள்ளது. பஞ்சாபின் முதன்மை நகரங்களாக அமிருதசரசு, ஜலந்தர், பட்டியாலா, பட்டான்கோட், லூதியானா உள்ளன. பஞ்சாபின் பொதுப் போக்குவரத்து சுற்றுலா மையங்களுக்கு எளிதில் செல்லும் விதத்தில் செயல்படுகிறது. பழங்கால அரண்மனைகள் , பழங்கால போர்க்களங்கள், ஆன்மீக ஸ்தலங்கள் ஆகியவை சுற்றுலாப் பயணிகளைக் கவருவதாய் அமைந்துள்ளது. இங்கு சீக்கியம், இந்து மற்றும் இஸ்லாமிய மதத்தவர் வசிக்கின்றனர். மெய்யான பஞ்சாபிப் பண்பாட்டை அறிய விரும்பும் சுற்றுலாப் பயணிகள் இம்மாநில சிற்றூர்களில் தங்கி அழகான இந்திய இல்லங்களையும் பண்ணைகளையும் கோயில்களையும் கண்டு களிக்கலாம். லோன்லி பிளானட்டின் 2008ஆம் ஆண்டு நீலப்பட்டியலில் பொற்கோவிலை உலகின் ஆன்மீகச் சுற்றுலாவிடங்களில் மிகச் சிறந்ததாகத் தேர்ந்தெடுத்துள்ளது. இங்கு நாளும் 100,000 சமயப் பயணிகளும் சுற்றுலாப் பயணிகளும் வருகை புரிகின்றனர். அமிருதசரசில் பல ஐந்து நட்சத்திர தங்குவிடுதிகள் உள்ளன.  

## வாகா எல்லை

**வாகா** (பஞ்சாபி (குர்முகி): ਵਾਹਗਾ, Hindi: वाघा, Urdu: واہگہ) என்ற சிற்றூர் பெரும் தலைநெடுஞ்சாலையில் இந்தியப் பஞ்சாபின் அமிருதசரசிற்கும் பாக்கித்தானியப் பஞ்சாபின் இலாகூருக்கும் இடையே பாக்கித்தானிற்கும் இந்தியாவிற்குமான எல்லையில் அமைந்துள்ளது. இங்கு சரக்குமாற்று முனையமும் தொடருந்து நிலையமும் உள்ளன.  

இலாகூரிலிருந்து 24 கி.மீ. (15 மை) தொலைவிலும் அமிருதசரசிலிருந்து 32 கி.மீ. (20 மை) தொலைவிலும் அமைந்துள்ளது. அண்மித்த இந்தியச் சிற்றூர் அட்டாரி 3கி.மீ. (1.9)மைல்களில் உள்ளது.  

இங்கு நடக்கும் விரிவான எல்லைச் சடங்கு சுற்றுலாப் பயணிகளை ஈர்க்கின்றது. கதிரவன் மறைவிற்கு இரண்டு மணி நேரம் முன்பாக ஒவ்வொருநாளும் எல்லை வாயிலில் உள்ள கொடிக்கம்பத்திலிருந்து அவரவர் நாட்டுத் தேசியக் கொடிகள் இறக்கப்படுகின்றன.  

## கோட்டைகள் மற்றும் அரண்மனைகள்
- அமிர்த‌ச‌ர‌ஸ் த‌ங்க‌க்கோவில்
- கோபிந்த்கார்க் கோட்டை
- ஃபாரிட்காட் கோட்டை
- க்யூலா முபார‌க்
- ப‌ஹ‌துர்காக் கோட்டை
- ஆன‌ந்த்பூர் ஷாகிப் கோட்டை
- ஃபில்லாவூர் கோட்டை
- ஷாபூர் காண்டி கோட்டை
- ம‌க‌ராஜா ர‌ஜ்சித் சிங் கோடைகால‌ அர‌ண்ம‌னை
- கேஷ்கார்க் கோட்டை
- பாய‌ல் கோட்டை

## முகலாயக் கட்டிடக்கலை
- ஆம் காஸ் பாஹ்
- சிராய் நூர்ம‌ஹால்
- தோரா முக‌ல் சிராய்
- ஷாம்பு முக‌ல் சிராய்
- சிராய் ல‌ஷ்க‌ரி கான்
- காஷ் மினார்
## ஆன்மீக ஸ்தலங்கள்
- அமிர்தசரஸ் தங்கக்கோவில்
- ஸ்ரீ பாவோலி ஷாகிப் கோயிண்ட்வால் குருத்வாரா
- காதுர் ஷாகிப்
- பாபா பாகாலா
- தேரா பாபா நான‌க்
- பீர் ஷாகிப் குருத்வாரா
- கிராட்பூர் ஷாகிப்
- பதேகார்க் ஷாகிப் குருத்வாரா
- ஜோதி ஸ்வரூப் குருத்வாரா
- தாகட் ஸ்ரீ கீஷ்கார்க் ஷாகிப்
- தாகட் ஸ்ரீ டாம்டமா ஷாகிப்
- துக் நிர்வாண் ஷாகிப் குருத்வாரா
- மெக்தியானா ஷாகிப்
- பரிவார் விச்சோரா
- ஸ்ரீ டான் டாரன் ஷாகிப் குருத்வாரா
- மஞ்சி ஷாகிப் குருத்வாரா
- கரம்சார் ராரா ஷாகிப் குருத்வாரா
- நெளலாகா ஷாகிப் குருத்வாரா
- அசால் ஷாகிப் குருத்வாரா
- காந்த் ஷாகிப் குருத்வாரா
- தேரா ஷாகிப் குருத்வாரா
## கோயில்கள்
- தேவி தாலப் மந்திர்
- ராம் திராத் கோவில்
- துர்கையானா கோவில்
- காளி தேவி கோவில்
- அசலேஷ்வர் கோவில்
- காளி த்வாரா கோவில்
## பூங்காக்கள்
- ஜாலியன்வாலாபாக்
- பன்சார் பூங்கா
- ஷாகீத் ஃபாஹட்
- ராம் பாஹ் பூங்கா
- ஷாலிமர் பூங்கா
- பாராடாரி பூங்கா
- போதி பாஹ் அரண்மனை
- ராக் பூங்கா
- ரோஜா பூங்கா
- ஷாந்திகுஞ்ஜ் பூங்கா
# நான்கு தண்டு இயங்கமைவு


**நான்கு தண்டு இயங்கமைவு** என்பது நான்கு இணைப்புகளைக் கொண்டது. இதில் ஓர் இணைப்பை நிலையாக வைப்பதன் மூலம், அதாவது அந்த இணைப்பில் எந்த ஓர் அசைவும் இல்லாதவாறு வடிவமைப்பதன் மூலம் வெவ்வேறு இயக்கங்களைப் பெறுவதாகும். மற்ற மூன்று இணைப்புகளும் வெவ்வேறான நகர்வுகளை வெவ்வேறான திசையில் நகரும் வண்ணம் அமைக்கபட்டிருக்கும். இதில் ஒன்று வணரியாகவும் (Crank) மற்றொன்று ஊசலாடியாகவும் (Oscillator) செயல்படும். இவ்விரண்டையும் இணைப்பதற்கு இணையி (Coupler) என்று பெயர். பொதுவாக சுழலி 360 பாகை உடையதாகவும், ஊசலாடி 0<sup>o</sup> முதல் 180<sup>o</sup> வரையில் அலைவு இயக்கத்தை கொடுக்கும் வகையிலும் வடிவமைக்கப்பட்டிருக்கும்.  

படத்தில் காட்டியுள்ளவாறு, A,B,C,D ஆகிய நான்கு புள்ளிகள் தண்டிற்கு மையப்புள்ளிகளாக அமைந்துள்ளன. இங்கு தண்டிற்கு இயக்கம் செலுத்தப்படும்போது, தண்டானது அதன் மையப்புள்ளியை பொறுத்து அசைவை ஏற்படுத்தும். இந்த இயக்கத்தினால் அதனுடன் தொடர்புடைய மற்றொரு தண்டும் அதன் இயக்கத்தை கடத்தும். இவ்வாறு இயக்கங்கள் கடத்தப்படுகின்றன.
# எருமை நாக்கு

இனம்</small>|]]  
**எருமை நாக்கு, நாக்குமீன்** (விலங்கியல் பெயர்: *Psettodes erumei*) கடலில் வாழும் தட்டையான மீன் இனமாகும். இவை பெரும்பாலும், வெப்ப வலய, சமதட்ப வெப்ப வலயக் கடல்களில் வாழ்பவை ஆகும். சில இனங்கள் முகத்துவாரங்களிலும், ஆறுகளினுள்ளே சென்றும் வாழும் இயல்புடையவை ஆகும். இந்த மீன்கள் எப்போதும் ஒரே பக்கம் சேற்றில் பொருந்தியும், அதனுள் புதைந்தும் கிடக்கும் இயல்பைப் பெற்றுள்ளன.  

## தனித்துவமான கண்ணமைப்பு
பொதுவாகத் தட்டையான மீன்களின் கண்கள் ஒரு பக்கத்துக்கு ஒன்றாக இருப்பதற்கு மாறாக எருமை நாக்கு மீனின் ஒரு கண் ஒரு பக்கத்திலும் மற்றொன்று மறுபக்கம் அமையாமல் முதுகின் நடுக்கோட்டிலும் அமைந்திருப்பது தனித்தன்மையானதாகும். இதற்குக் காரணம், இது சேற்றில் ஒருபக்கமாகப் படுத்து இருப்பதே காரணம் என்று கருதலாம் (ஆகவே கண் சேற்றில் பதிந்திருக்கும் பக்கம் இல்லாமல் இருக்கும்). பலவகைகளில் வலப்பக்க உடல் மேல் நோக்கியும், இடப்பக்கம் சேற்றில் பதிந்தும் இருக்கும். சிலவகை மீன்கள் மட்டும் இதற்கு மாறாக இருக்கும். ஒரே இனத்தில் சிலவற்றில் வலப்புறம் மேல் நோக்கியும், சிலவற்றில் இடப்புறம் மேல் நோக்கியும் இருக்கும் இயல்புடையதாக உள்ளன. எப்போதும் தரையில் படியும் பக்கம் நிறத்தால் வெளுத்தும், மேற்பக்கம் கருமையான வரிகளும், புள்ளிகளும் உள்ளதாகவும் இருக்கும். இம்மீன்கள் இருக்கும் சூழலுக்கு ஏற்றவாறு இவற்றின் நிறம் மாறும். இந்நிறமாற்றத்தால், இவை பிற விலங்கினங்களுக்குத் தென்படாமல் மறைந்திருக்கும்.  

## மாற்றமடையும் குஞ்சுகள்
மற்ற மீன்களைப் போலவே, முட்டைப் பொரித்துக் குஞ்சாக இருக்கும் நிலையில், கண்கள் பக்கத்திற்கு ஒன்றாகவும், உடல் சமச்சீருடனும், தோற்றமளிக்கும். இம்மீனின் உடல், வலம் இடமாக அழுந்திக் குறுகியும், மேல்கீழாக அகன்றும் இருக்கும். இளம்பருவத்தில் விரிகடலில் நீந்தித்திரியும் இயல்புடையது. ஆனால், வளர வளரச் சேற்றில் ஒரு புறமாகப் படியும் குணத்தைப் பெறுகிறது. அதற்கேற்பத் தலையிலுள்ள எலும்புக்கூட்டின் முற்பகுதி முறுக்கிக் கொண்டு வளருகிறது. இதனால் இடப்பக்கத்தில் படியும் இனமானால், அப்பக்கத்துக் கண் மெல்லமெல்ல, வலப்பக்கமாக வந்துவிடுகிறது. சமச்சீரில் அமைந்த மரபிலிருந்து தோன்றியத் தன் வாழ்க்கைக்கு ஏற்றவாறு, இரண்டு கண்களும் ஒரே பக்கம் வரவும், இன்னும் சில மாறுதல்களை அடைந்தும், சமச்சீரை இழந்து, அசமச்சீருடையதாக, இம்மீன்குஞ்சு பரிணமித்து, முதிர்வடைந்து வாழ்கிறது.  

### மாற்ற விளைவுகள்
- "செட்டோடிசு"(Psettodes) எருமை மீனின் வலப்புறப்பார்வை, இடக்கண் முதுகின் நடுக்கோட்டில் இருப்பதைக் காணலாம். அந்த மீனின் முன்பார்வை, கண்கள், வாய், செவுள் மூடிகள், முன்பின் இணைத்துடுப்புகள், முதுகுத்துடுப்பு, கீழ்துடுப்பு ஆகிய உறுப்புகளைக் காணும் படி உள்ளன.
- 'பிளகூசியா மார்மொரேட்டா' என்னும் நெடுநாக்கு மீனின் இடப்புறப் பார்வை, வலக்கண் இடப்புறத்தில் நெடுந்தூரம் முறுக்கிக்கொண்டு இறங்கி வந்திருப்பதைக் காணலாம்.
- 'பிளைசு' மீனின் முட்டை, அதனுள் வளர்ந்திருக்கும் கருவில் கண்கள் சமச்சீரில் அமைந்திருப்பதைக் காணலாம்.
- 'டர்பாட்டு' மீனின் லார்வாவுக்கு அடுத்த நிலை. உடல் சமச்சீராக இருப்பதும், செங்குத்துத் தளத்தில் அகன்றிருப்பதையும் காணலாம்.

## பொருளாதாரப் பயன்கள்
எருமைநாக்கு மீன்வகைகளில், பல இனங்கள் மிகச்சிறந்த உணவு மீன்கள் ஆகும். சோல், பிளைசு, டர்பெட்டு, ஆலிபட்டு, பிளவுண்டர் என்பவை தட்டையான மீன் குடும்பத்தைச் சேர்ந்தவையாகும். தமிழ்நாட்டுக் கடல்களில் எருமைநாக்கு (செட்டோடிசு எருமை), நாக்கு (சியூடொராம்பசு ஆர்சியசு) என்பவை மிகுதியாக கிடைக்கும் சுவை மிகுந்த மின்களாகும். நெடுநாக்கு (பிளகூசியா மார்மரேட்டா), 'சைனாகிளாசிசு லிங்குவா' என்ற மீன் இனமும், 'சைனாப்ட்டுரா கார்னூட்டா' என்ற மீன் இனமும் அகப்படுவதுண்டு.
# சமஸ்

**சமஸ்** (*Samas*, பிறப்பு: டிசம்பர் 4, 1979), தமிழகத்தின் பத்திரிகையாளரும் எழுத்தாளரும் ஆவார். தமிழ் மொழியில் சிறப்பாக செயல்பட்டு வரும் படைப்பாளிகளுக்கு வழங்கப்படும் கலைஞர் பொற்கிழி விருது 2022 ஆம் ஆண்டில் இவருக்கு வழங்கி கவுரவிக்கப்பட்டது.  

## வாழ்க்கைக் குறிப்பு
மன்னார்குடியில் மு. சந்திரசேகரன், மு. இரா. மலர்க்கொடி தம்பதியினருக்கு மகனாக சமஸ் பிறந்தார். சிறுவயதிலேயே தந்தையை இழந்துவிட்ட இவர் தன் தாய்வழித் தாத்தா சு. ராசகோபாலனின் ஆதரவில் வளர்ந்தார். தன்னுடைய தொடக்கக் கல்வியை மன்னார்குடி சேவியர் ஜீசஸ் பொதுப் பள்ளி, இலக்கணாம்பேட்டை ஊராட்சி ஒன்றியத் தொடக்கப் பள்ளி, மன்னார்குடி பின்லே தொடக்கப் பள்ளி ஆகியவற்றிலும் மேல்நிலைக் கல்வியை பின்லே மேல்நிலைப் பள்ளியிலும் பயின்றார். பின்னர், மன்னார்குடி இராஜகோபாலசாமி அரசினர் கலைக் கல்லூரியில் ஆங்கில இலக்கியம் முடித்தார். பள்ளி நாட்களில் ‘இந்தியன்’, கல்லூரி நாட்களில் ‘இந்தியன் இனி’ என்று தொடங்கி பின்னர் ‘தினமலர்’, ‘தினமணி’, ‘ஆனந்த விகடன்’, ‘ புதிய தலைமுறை’ என்று பல்வேறு ஊடகங்களில் பணியாற்றி தற்போது தி இந்து தமிழ் நாளிதழில் பணியாற்றி வருகிறார். 2021 ஆம் ஆண்டு செப்டம்பர் முதல் அருஞ்சொல் என்ற செய்தி இணையதளத்தை சொந்தமாக தொடங்கி நடத்தி வருகிறார். தற்போது சென்னையில் வசிக்கிறார். இவருக்கு மனைவி ரா.ரேகா மற்றும் இரு குழந்தைகள் கொண்ட சிறிய குடும்பம் உள்ளது.  

## எழுத்துலக அறிமுகம்
சிறு வயதிலிருந்தே எழுதி வருகிறார். கல்லூரி நாட்களில் மூன்று கவிதை நூல்களை வெளியிட்டார். நினைவுகள், கண்ணீர் காதலன், நிழல். சமசைத் தமிழகம் அறிந்த எழுத்தாளராக அறிமுகப்படுத்தியது தினமணி நாளிதழின் ‘ஞாயிறு கொண்டாட்டம்’ இணைப்பிதழில் ‘ஈட்டிங் கார்னர்’ பகுதியில் அவர் எழுதிய உணவு தொடர்பான கட்டுரைகள். 2009-ல் ‘சாப்பாட்டுப் புராணம்’ என்ற பெயரில் அந்தக் கட்டுரைகள் தொகுக்கப்பட்டு வெளிவந்தது. தமிழர் உணவைக் கொண்டாடும் தமிழின் முதல் நூல் என்ற அடைமொழியோடு வெளியான இந்நூலை ‘இந்தியா டுடே’ வார இதழ் “இந்தப் புத்தகம் பெரும் பொக்கிஷமாகத் தெரிகிறது” என்று குறிப்பிட்டது. தொடர்ந்து, ‘தினமணி’யின் தலையங்கப் பக்கக் கட்டுரையாளர்களில் ஒருவராக மாறிய சமஸ், பின்னாளில் ‘ஆனந்த விகடன்’ வார இதழுக்கு மாறிய பின்னர் அதன் பத்தி எழுத்தாளர் ஆனார். பிறகு, ‘புதிய தலைமுறை’ நிறுவனம் தொடங்கவிருந்த ‘புது யுகம்’ தொலைக்காட்சியின் ஆரம்ப காலக் குழுவில், புகழ்பெற்ற தொலைக்காட்சி நிகழ்ச்சித் தயாரிப்பாளரான பால.கைலாசத்தின் கீழ் பணியாற்றினார். பாரம்பரியமிக்க ‘தி இந்து’ குழுமம் தமிழில் நாளிதழ் தொடங்கியபோது அதன் நிறுவன அணியில் பங்கேற்க அழைக்க, தற்போது ‘தி இந்து’ நாளிதழில் பணியாற்றுகிறார்.  

உலகின் மாபெரும் ஜனநாயக நிகழ்வான இந்தியத் தேர்தலை நாட்டின் பல்வேறு தரப்பு மக்களும் எப்படிப் பார்க்கிறார்களென நாடெங்கும் பயணித்து எழுதிய 'இந்தியாவின் வண்ணங்கள்', ஆதிகுடிகளான கடலோடிகள், விவசாயிகள், வனவாசிகள் நிலையைக் களத்தில் தங்கிப் பதிவு செய்யும் 'நீர், நிலம், வனம்' இரு தொடர்களும் தமிழ் இதழியலில் சமஸ் முன்னெடுத்த முக்கியமான முன்மாதிரி முயற்சிகள். மேலும் 2016ஆம் ஆண்டு தமிழகச் சட்டமன்றத் தேர்தலின் போது இவர் எழுதிய 'அரசியல் பழகு' என்ற தொடர், அரசியலுக்கும் பொது மக்கட் சமுதாயத்துக்கும் இடையேயான பிணைப்பையும் பரஸ்பர சார்பையும் உரக்கக் கூறியது. சமகாலப் பிரச்சினைகளை வரலாற்றுப் பின்புலத்துடன் அணுகும் சமஸின் கட்டுரைகள், பொதுப் புத்தியை உடைப்பவை. மனசாட்சியுடன் உரையாடுபவை. மாற்றங்களைக் கோருபவை.
# உத்தரப் பிரதேசத்தின் சுற்றுலா மையங்கள்

**உத்திரப் பிரதேசம்** இந்தியாவின் வடபகுதியில் அமைந்துள்ளது. இமயமலையின் அடிவாரத்தில் அமைந்துள்ள மாநிலம் இது. அருகில் இந்தியத் தலைநகரான டில்லியைக் கொண்டுள்ளது. இந்தியச் சுற்றுலாவின் முக்கியமான அம்சமாகிய தாஜ்மகால் இம்மாநிலத்தில் அமைந்துள்ளது. இம்மாநிலத்தின் கலாச்சாரம் மற்றும் வரலாற்றுச் சிறப்புகள் இம்மாநிலத்தை சுற்றுலாவில் தனி இடத்தைப் பெறுகின்றன. மதுரா, பிருந்தாவனம், கிருஷ்ண ஜென்மபூமி, அயோத்தி, ராம ஜென்மபூமி, வாரணாசி போன்ற ஆன்மீகத் தலங்களைக் கொண்டது இம்மாநிலம்.  

## ஆக்ரா

17 ஆம் நூற்றாண்டைச் சேர்ந்த தாஜ்மகால் இங்கு அமைந்துள்ளது. ஒவ்வொரு வருடமும் 25 லட்சம் பார்வையாளர்கள் இதைக் கண்டுகளிக்கின்றனர். இங்கு பதேபூர் சிக்ரி, அக்பர் டூம், இத்மத்-உத்-துவாலா, ஆக்ரா கோட்டை போன்றவை இங்கு அமைந்துள்ளன.  
## கும்பமேளா

அலகாபாத் நகரின் கங்கை நதிக்கரையில் ஒவ்வொரு வருடமும் சாதுக்கள் மகாமேளா அன்று தங்களின் ஆன்மீக பிரார்த்தனைக்காக‌ குழுமுவர். இதுவே ஒவ்வொரு 12 வது ஆண்டும் கும்ப மேளா என நடைபெறும். கும்பமேளா அன்று அதிக அளவில் துற‌விகள் குழுமுவர்.  

## இந்துக்களின் புனித இடங்கள்
- வாரணாசி
- மதுரா
- மதுரா கிருஷ்ணர் கோயில்
- பிருந்தாவனம்
- அயோத்தி
- ராம ஜென்மபூமி
- கிருஷ்ண ஜென்மபூமி
- பிரயாகை
- நைமிசாரண்யம்
- கயா

## பெளத்தர்களின் புனித இடங்கள்
- சாரநாத்
- குசிநகர்
- கெளசாம்பி
- புத்தகயா

## முக்கிய இடங்கள்

- 
- ஆக்ரா
- அலகாபாத் (அல்லது) **பிரயாகை**
- கான்பூர்
- லக்னோ
- ஜான்சி
- பத்தேப்பூர் சிக்ரி
- நொய்டா
- கோரக்பூர்
# நழுவி வணரி இயங்கமைவு


**நழுவி வணரி இயங்கமைவு** என்பது சுழற்சி இயக்கதை நேர்க்கோட்டு இயக்கமாக (linear Motion) அல்லது நேர்க்கோட்டு இயக்கத்தை சுழற்சி இயக்கமாகவோ மாற்ற பயன்படுகிறது. சுழலியக்க மையத்தை உடைய வணரி நழுவியுடன் இணைப்புத் தண்டு மூலமாக நேரடியாக பொருத்தப்பட்டிருக்கும்.பொதுவாக வணரி 360<sup>0</sup> பாகை உடைய சுழற்சி இயக்கதையும் நழுவி நேரடி இயக்கத்தையும் கொடுக்கும் வகையிலும் வடிவமைக்கப்பட்டிருக்கும். பெரும்பாலான உள் எரி பொறி (Internal combustion engine) இவ்வியக்கத்திற்கு எடுத்துக்காட்டு.
# பீகாரின் சுற்றுலா மையங்கள்



** பீகார்** இந்தியாவின் கிழக்கே உள்ள ஓர் மாநிலம். 3000 வருட வரலாற்றைக் கொண்ட மாநிலம் இது. பல புராதன இடங்கள் சுற்றுலாப் பயணிகளைக் கவருகின்றன. உலகம் முழுவதும் இருந்து 60 லட்சம் சுற்றுலாப் பயணிகள் பீகாருக்கு வருகின்றனர்.  

## சுற்றுலாவின் வரலாறு
வரலாற்று ஆவணங்களின் படி பொது வருடத்திற்கு முன் 4 ஆம் நூற்றாண்டில் கிரேக்க பயணி மெகஸ்தனிஸ். பீகாருக்கு சந்திரகுப்த மெளரியரின் காலத்தில் வந்திருக்கிறார். அவரது குறிப்புகள் **இண்டிகா** எனும் நூலில் உள்ளன. பின்னர் மெகஸ்தனிஸ்ஸின் மகன் **டியோநிசியஸ்** மன்னர் அசோகரின் காலத்தில் பாடலிபுத்திரம் வந்திருக்கிறார்.பின்னர் 7 ஆம் நூற்றாண்டில் நாளந்தா மற்றும் விக்ரமஷீலா பல்கலைக் கழகத்திற்கு பல்வேறு நாட்டைச் சேர்ந்தவர்கள் வந்திருக்கின்றனர். பழங்காலத்தில் பெரும்பாலும் கல்வி கற்கும் பொருட்டே இங்கு வந்திருக்கின்றனர்.  

## தொல்லியல் இடங்கள்
**அகழ்வாராய்வு இடங்கள்**  

- கும்ஹரார்
- அஹம்க்வான்
- விக்ரமசீலா
- கேசாரியா
- பராபர் குகைகள்
**புராதன இடங்கள்**  

- விஷ்ணுபாடா கோவில்
- மஹாபோதி கோவில்
- ஸாஸாராம்
- மனீர் ஷெரீஃப்
- பாடலிபுத்திரம்
- பிரஹ்மயோனி மலை
- ப்ரிட்ஷிலா மலை
- ராம்ஷிலா மலை

**கோட்டைகள்**  

- றோக்டாஸ் கோட்டை
- ஸாஸாராம் கோட்டை
- பாலமு கோட்டை
- மானர் கோட்டை
- ஜலால்கார்க் கோட்டை
- ராஜ்மகால்
- முங்கர் கோட்டை

## ஆன்மீகத் தலங்கள்
- மகாவீர் மந்திர்
- சீதாமார்கி
- மட்குபானி
- புனாவ்ஸா
- புக்ஸார்
- மேற்குச் சாம்பரன்
- முங்கர்
- ஜாமுய்
- தர்பாங்கா
- அங்க
- பாட்னா
- கயா
- மஹாபோதி கோவில்
- போதி மரம்
- புத்த கயா
- வைஷாலி
- பவாபுரி
- நாளந்தா
- ராஜ்கிர்
- விக்ரமசீலா
- கேசாரியா
- அரிராஜ்
- பாடலிபுத்திரம்
# அசாமின் சுற்றுலா மையங்கள்



அசாம் இந்தியாவின் 7 வடகிழக்கு மாநிலங்களில் ஒன்றாக உள்ளது. இது செந்நிற ஆறுகளையும், நீல நிற மலைகளையும் கொண்டது. இங்கு, காசிரங்கா தேசியப் பூங்கா, மானசு தேசியப் பூங்கா, கரம்பாணி வனவிலங்கு சரணாலயம், காமாக்யா கோவில், போபிதோரா காட்டுயிர்ப் பகுதி, நாமெரி தேசியப் பூங்கா மற்றும் திப்ரு-ஷேய்க்ஹோவா தேசியப்பூங்கா ஆகியவை முக்கியமான சுற்றுலாத்தலங்கள் ஆகும். மேலும், இந்தியாவில் மிக அடத்தியான காடுகள் அசாமில் உள்ளன.  

## முக்கிய சுற்றுலா இடங்கள்
- பிரம்மபுத்திரா ஆறு - இந்திய நதிகளில் ஆண் பெயரைக் கொண்ட ஆறு இதுவே ஆகும்.
- கவுகாத்தி - இது, அசாமின் தலைநகர் மற்றும் வடகிழக்கு மாநிலங்களில் உள்ள பெரிய நகரம் ஆகும். இது முழு பிராந்தியத்திற்கும் முக்கிய நுழைவாயிலாக செயல்படுகிறது. கவுகாத்தியின் முக்கிய சுற்றுலாத் தலங்களாக காமாக்யா கோயில், பிரம்மபுத்திரா நதியில் உள்ள ரிவர் க்ரூஸ், சங்கர்தேவ் கலாக்ஷேத்ரா, உமானந்தா கோயில், அஸ்ஸாம் மாநில உயிரியல் பூங்கா, ஷில்பகிராம் போன்றவை உள்ளன. மேலும், சந்துபி ஏரி,சோனாபூர், மதன் காம்தேவ், சந்திராபூர் மற்றும் போபிடோரா வனவிலங்கு சரணாலயம் ஆகியவை நகரத்திற்கு வெளியே உள்ள மற்ற பிரபலமான இடங்கள் ஆகும். மதன் காம்தேவ் செல்லும் போது, சுற்றுலாப் பயணிகள் தேதுவார் கிராமத்தில் அமைந்துள்ள பழங்கால கோவிலான கோபேஸ்வர் கோயிலுக்கும் வருகை தருகின்றனர்.
- மாஜூலி - இது பிரம்மபுத்திரா ஆற்றின் அருகில் அமைந்த நன்நீர்த் தீவு என்று அழைக்கப்படுகிறது. மஜூலி அதன் வைஷ்ணவ சத்திரங்களான கமலாபரி சத்ரா, டகின்பட் சத்ரா, கரமுர்ஹ் சத்ரா, அவுனியாட்டி சத்ரா, பெங்கேனாட்டி சத்ரா மற்றும் சமகுரி சத்ரா போன்றவற்றிற்கு பெயர் பெற்றது.

- காசிரங்கா தேசியப் பூங்கா
- ஜேடிங்கா - பறவைகள் சரணாலயம்.
- சோனிட்பூர் - தேசியப் பூங்காங்கள் நிறைந்த பகுதி.
- ஜோர்ஹாட் - நகரம்.
- சிவசாகர் - தேயிலைத் தோட்டங்கள், அருங்காட்சியகங்கள் உள்ளன.
- ஹஜோ - புனிதத்தலம்
- ஹாப்லாங் - மலைவாழிடம்
- டின்சுகியா - அசாமிம் இரண்டாவது பெரிய நகரம்
- திப்ருகார் - தேயிலை நகரம் என அழைக்கப்படுகிறது.

## புகைப்படங்கள்
<>  

</>
# சாவித்திரி (பெண்)




**சாவித்திரி** இந்து தொன்மக் கதைகளில் வரும் ஒரு பெண். மத்திர நாட்டின் மன்னர் அசுவபதியின் மகள். எதிரிகளிடம் நாட்டை பறிகொடுத்த சால்வ நாட்டு மன்னன் துயுமத்சேனனின் மகனான ஒரு வருடமே உயிர்வாழக் கூடிய சத்தியவான் என்னும் ஏழை விறகு வெட்டியைத் திருமணம் செய்து கொண்டவள்.  

# சாவித்திரியின் கதை
## பிறப்பு
பரத கண்டத்தில் செல்வச் செழிப்புடன் ஒரு தேசம் சிறந்து விளங்கியது. மத்ரா நாடே அந்த தேசமாகும். அந்த நாட்டை அசுவபதி என்ற மன்னன் சீரும் சிறப்புமாக ஆண்டுவந்தார். அசுவபதி உத்தமன். அவனுக்கு ஒரு வருத்தம் இருந்தது. நல்ல முறையில் நாட்டை ஆண்டு வந்தாலும் தனக்கென்று வாரிசு இல்லையே என்பதே அவனுடைய வருத்தம். பல புண்ணியத் தீர்த்தங்களுக்குச் சென்று நீராடி, கடுமையான விரதங்களையும் மேற்கொண்டான். கடைசியில் குழந்தைப் பேற்றிற்காகப் பதினெட்டு ஆண்டுகள் சாவித்திரிதேவியை வேண்டி வணங்கி வந்தான். சாவித்திரி மந்திரத்தைச் சொல்லி இலட்சம் ஆகுதிகளைச் செய்தான். பதினெட்டாம் ஆண்டில் அசுவபதியின் விரதத்தில் சாவித்திரிதேவி மகிழ்ந்து அவன் முன் தோன்றினாள். ‘அசுவபதியே! உனக்கு வேண்டியது என்ன? கேள். தருகிறேன்’ என்றாள். உடனே அசுவபதி, “தேவி! என் வம்சம் தழைக்கும் பொருட்டு, குழந்தைகள் பல பிறக்க வேண்டும்” என்றான். அசுவபதியின் எதிர்காலத்தை அறிந்திருந்த சாவித்திரிதேவி, ‘அரசே! உனக்கு ஒரு அழகானபெண் குழந்தை பிறக்கும். இதற்கு மேல் எதையும் கேட்காதே! பிரம்மதேவர் உனக்கு எழுதி வைத்திருப்பது போல் நடக்கும்” என்று கூறி மறைந்தாள். சாவித்திரிதேவி கூறியதைப் போன்று, அசுவபதியின் மனைவிக்கு அழகும் அறிவுமுடைய பெண் குழந்தை பிறந்தது. சாவித்திரி அருளால் குழந்தை பிறந்தமையால் அந்தணர்கள் குழந்தைக்குச் ‘சாவித்திரி’ என்று பெயரிட்டனர்.
# கொங்காலே கொட பண்டா


**கொங்காலே கொட பண்டா** என்பவர் இலங்கை ஆங்கிலேடம் இருந்து சுதந்திரத்தைப் பெறுவதற்காகப் போராடிய தேசிய வீரர்களுள் ஒருவராவார். இவர் களனியில் வனவாசல என்னும் பிரதேசத்தில் பிறந்தார். இவரது இயற்பெயர் *வர்ணபுர தேவக டேவிட்*. *வனவாசல டேவிட்*, *பேலியகொட டேவிட்*எனும் பெயர்களாலும் இவர் அழைக்கப்படார். வரி எதிர்ப்பு இயக்கத்திற்கு ஆதரவு வெளியிட்டு மலைநாட்டிற்கு வந்த அவர் அங்கு திருமணப்பந்தத்தில் இணைந்த்துகொண்டார் . பிறகு அவர் கொங்கால கொட பண்டா என பிரசித்தம் அடைந்தார் . கொங்காலே கொட பண்டா சிங்களவர்களின் மன்னனாக *சீறீ சர்வசித்தி ராஜசிங்க* என்னும் பெயரில் தம்புள்ளையில் முடிசூடிக்கொண்டார். 1848இல் இலங்கையில் இடம்பெற்ற சுதந்திரப்போரின் போது வீரபுரன் அப்பு எனும் பௌத்தபிக்குவுடன் தலைமைத்துவத்தை ஏற்று செயற்பட்டார். உயிருடன் கைதான அவர் குற்றவாளீயாக ஒப்புக்கொண்டபடியால், மலாக்காவுக்கு நாடு கடத்தப்பட்டார். சிங்களவரின் வீர புருஸரான இவர் நோயினால் 1849 டிசம்பர் 1 ஆம் திகதி மரணமானார்.
# கமுகறை புருஷோத்தமன் நாயர்


**கமுகறை புருஷோத்தமன் நாயர்** மலையாள சினிமாவின் ஆரம்பகாலப் பின்னணிப் பாடகர்களில் ஒருவர் (1930 - 1995). கன்னியாகுமரி மாவட்டத்தில் திருவட்டாறு என்ற ஊரில் 1930 டிசம்பர் 4 ஆம் தேதி பிறந்தார்  

## வாழ்க்கை

இசைப் பின்னணி கொண்ட குடும்பம். புருஷோத்தமனும் அவர் தங்கை லீலாவும் இளமையிலேயே இசை பயின்றார்கள். 13 ஆம் வயதில் திருவட்டாறு ஆதிகேசவப்பெருமாள் கோயில் சன்னிதியில் பாடி அறிமுகமானார். 15 ஆம் வயதில் அன்றைய திருவிதாங்கூர் அரசின் வானொலியில் பாட வாய்ப்பு கிடைத்தது  

1953ல் பொய்க்குதிரை என்ற படத்துக்காக ஒரு சிறிய பாடலைப் பாடினார். அதன்பின் தொடர்ந்து திரைப்பாடல்களைப் பாடினார். ஆத்மவித்யாலயமே, ஏகாந்ததையுடே அபார தீரம், மற்றொரு சீதையை காட்டிலேக்கயச்சு, ஈஸ்வர சிந்தயிதொந் போன்றபாடல்கள் மிகப்பிரபலமானவை  

திருவட்டாற்றில் தனியார் உயர்நிலைப்பள்ளியை நடத்திவந்தார். 1995 மே மாதம் 26 ஆம் தேதி மறைந்தார்
# ராய்டாக் ஆறு


**ராய்டாக் ஆறு** (Raidak Rive) பிரம்பபுத்திரா நதியின் கிளை ஆறு ஆகும். இது இந்தியா, பூட்டான் மற்றும் வங்காளதேசம் வழியாகச் செல்கிறது. இது இமயமலையில் உற்பத்தியாகிறது. இதன் இன்னொரு பெயர் **வாங் சூ** ஆகும். பூட்டனில் இது **திம்பு சூ** எனவும் அழைக்கப்படுகிறது. இது மேற்கு வங்காளத்தில் **ஜால்பாய்குரி** மற்றும் **கூச் பேகர்** மாவட்டம் வழியாக வங்காளதேசம் செல்கிறது. வங்காளதேசத்தில் குரிகிராம் மாவட்டதின் வழியாக செல்லும் இந்த ஆற்றை தூத்குமார் ஆறு என்று அழைக்கின்றனர். இந்த ஆறானது மொத்தம் 370 (230 மைல்கள்) கிலோமீட்டர் தூரம் ஓடுகின்றது.  

## சுக்கா நீர்மின் நிலையம்
இந்த ஆற்றின் குறுக்கே **சுக்கா** நீர்மின் நிலையம் பூட்டானில் அமைந்துள்ளது. இந்த நீர்மின் நிலையமானது இந்தியாவால் கட்டப்பட்டது. மொத்தத் தொகையில் 60% இந்தியாவும் மீதி 40 % கடனாகவும் பெறப்பட்டது. இதிலிருந்து உற்பத்தியாகும் மின்சாரம் பூட்டானின் தேவைக்குப் போக மீதி இந்தியாவிற்கு மிகக் குறைந்த விலையில் வழங்கப்படுகிறது. திம்புவிற்கும் இந்திய எல்கைக்கும் இடையே இந்த நீர்மின்சக்தி நிலையம் 1974-ல் கட்டத் தொடங்கி 1988-ல் கட்டிமுடிக்கப்பட்டது. இது பூட்டானின் சிமாகோட்டி கிராமத்தில் அமைந்துள்ளது. இதிலிருந்து 336 மெகாவாட் மின்சாரம் உற்பத்தி செய்யப்படுகிறது.
# அருண்குமார் அரவிந்த்



**அருண்குமார் அரவிந்த்** (*Arun Kumar Aravind*- மே 22, 1977) மலையாளத் திரைப்பட இயக்குநர். மலையாளத்தில் புதியதலைமுறைப் படங்கள் என்று சொல்லப்படும் திரை அலையை உருவாக்கியவர்களில் ஒருவர்  

## திரைவாழ்க்கை
அருண்குமார் அடிப்படையில் ஒரு திரைப்படத் தொகுப்பாளர். 2004ல் வெளிவந்த *வெட்டம்* என்ற மலையாளப்படத்தை படத்தொகுப்பு செய்தார். அதன்பின் இயக்குநர் பிரியதர்சனின் பெரும்பாலான படங்களுக்கு படத்தொகுப்பாளராகப் பணியாற்றினார்.  

2010 ல் சியாம் மேனன் எழுதிய *காக்டெய்ல்* என்ற சினிமாவை இயக்கியபடி இயக்குநராக அறிமுகமானார். அதன்பின் 2011 ல் முரளி கோபி திரைக்கதை எழுதிய *ஈ அடுத்த காலத்து* என்ற படமும் 2012ல் *லெஃப்ட் ரைட் லெஃப்ட்* என்ற அரசியல் விமர்சனப்படமும் இவரது இயக்கத்தில் வெளிவந்தன. ஜெயமோகன் திரைக்கதை எழுதிய *ஒன் பை டூ* என்ற படத்தை இப்போது இயக்கிக் கொண்டிருக்கிறார்  

## விருதுகள்

ஈ அடுத்த காலத்து படம் திருவனந்தபுரம் திரைவிழாவில் சிறந்த படம் மற்றும் திரைக்கதைக்கான விருதைப் பெற்றது. ஏஷியாநெட் விருது சிறந்த படத்தொகுப்புக்காக வழங்கப்பட்டது.
# கதிர்வரைவியல் ஒப்புமை

**கதிர்வரைவியல் ஒப்புமை** (*radiographic contrast*, அல்லது *radiocontrast*) என்பது கதிர்வரைவியல் படத்தில் இரு அடுத்தடுத்த புள்ளிகளில் காணப்படும் ஒளியியல் அடர்த்திகளின் வேறுபாடாகும். D1 , D2 ஆகியவை இரு அடுத்தடுத்த புள்ளிகளிலுள்ள அடர்த்தி என்றால், அவைகளுக்கிடையே உள்ள ஒப்புமை C என்பது,  

:<math>C = D_1 - D_2 </math> எனக் கொடுக்கப்படுகிறது.  

சில சமயங்களில் ஒப்புமையினைக் கூட்ட நேர் அல்லது எதிர் (’+’ அல்லது ’-’) ஒப்புமைகூட்டும் சாயப்பொருளோ அல்லது வளிமமோ  
பயன்படுத்தப்படுகிறது.
# ஈராறு கால்கொண்டெழும் புரவி

**ஈராறு கால்கொண்டெழும் புரவி** ஜெயமோகன் எழுதிய சிறுகதைகளின் தொகுதி. 2012ல் சொல்புதிது பதிப்பகம் இந்நூலை வெளியிட்டிருக்கிறது. இது நான்கு பாகங்களாக வெளிவந்துள்ளது.  

## உள்ளடக்கம்
ஈராறு கால்கொண்டெழும் புரவி என்பது காலத்தைப்பற்றி திருமூலர் எழுதிய வரி. இத்தொகுப்பில் உள்ள ஒரு குறுநாவலின் தலைப்பு அது. மெய்ஞானத்துக்கான பயணத்தில் அறிவுக்கும் நுண்ணுணர்வுக்குமான போராட்டத்தை அங்கதச்சுவையுடன் சொல்லும் கதை இது. திருமூலர் பாடல்களும் சித்தர் பாடல்களும் பகடியாகவும் நுண்ணியபொருளிலும் பயன்படுத்தப்பட்டுள்ளன  

இத்தொகுதியில் *மன்மதன்*, *அலை அறிந்தது*, *பழையமுகம்* போன்ற கதைகள் உள்ளன. *அதர்வம்*, *களம்* ஆகிய இருகதைகள் மகாபாரதப் பின்னணி கொண்டவை.
# பொன்னிறப்பாதை


**பொன்னிறப்பாதை** ஜெயமோகன் எழுதிய கட்டுரைகளின் தொகுதி. சொல்புதிது பதிப்பகம் இந்நூலை 2013ல் வெளியிட்டிருக்கிறது.  

## உள்ளடக்கம்
வாழ்க்கையின் அடிப்படைகளான உலகியல் விழுமியங்கள், ஆன்மீகக் கொள்கைகள் ஆகியவற்றை விவாதிக்கும் நூல் இது. பெரும்பாலும் வாசகர்களின் வினாக்களுக்கான விடைகளின் வடிவில் இவை அமைந்துள்ளன. *விதிசமைப்பவர்கள்*, *நான்குவேடங்கள்* போன்ற கட்டுரைகள் இதில் உள்ளன
# சுக்கா மாவட்டம்



**சுக்கா மாவட்டம்** (Chukha District) பூட்டான் நாட்டில் உள்ள 20 மாவட்டங்களில் ஒன்றாகும் . இம்மாவட்டத்தின் முக்கிய நகரம் **பியூன்ட்ஷோலிங்** ஆகும். இந்நகரமே இந்தியாவிற்கும் பூட்டானுக்குமான நுழைவாயில் ஆகும். சுக்கா பூடானின் வர்த்தக மற்றும் பொருளாதார நகராக விளங்கிகிறது. பூட்டானின் மொத்த உள்நாட்டு உற்பத்தியில் சுக்கா நகரம் முக்கியப் பங்கு வகிக்கிறது. இங்கு உள்ள **சுக்கா நீர்மின் நிலையம்** மற்றும் **டாலா நீர்மின் நிலையம்** நாட்டின் மின்தேவையை பூர்த்தி செய்கிறது. மேலும் இந்நகரத்தின் பூடான் கார்பைடு கெமிக்கல் லிமிட்டட் மிகப்பழமையான ஒன்றாகும்.  

## மொழிகள்
இந்நகரத்தில் ட்ஸோங்கா, நக்லோப், லோக்பு ஆகிய மொழிகள் பேசப்படுகின்றன.  

## ஜிவோக்கள்
கிராமங்களின் தொகுப்பு ஜிவோக்கள் என அழைக்கப்படும். சுக்கா 11 ஜிவோக்களாக பிரிக்கப்பட்டுள்ளது.  
அவை,  
- பிஜாச்சோ
- போங்கோ
- சாப்சா
- டாலா
- டுங்னா
- கிலிங்
- கெட்னா
- லாக்சினா
- மெட்டாகா
- பியூன்ட்ஷோலிங்
- சாம்பிலிங்
# பும்தாங் மாவட்டம்



**பும்தாங் மாவட்டம்** (Bumthang District) பூட்டானிலுள்ள 20 மாவட்டங்களில் ஒன்றாகும். இங்கு வரலாற்று சிறப்புமிக்க கோவில்கள் பல அமைந்துள்ளன. இங்கு 4 பள்ளத்தாக்குகள் அமைந்துள்ளன. அவை உரா, சும்மி, டாங், சோய்கார் ஆகியன. இம்மாநிலம் ஒட்டுமொத்தமாக பும்தாங் பள்ளத்தாக்கு என்றும் அழைக்கப்படும். பும்தாங் எனில் அழகான நிலம் என்று பொருள்.  

## பொருளாதாரம்

இங்கே கேழ்வரகு, பால் பொருட்கள், தேன், ஆப்பிள், உருளைக்கிழங்கு, கம்பிளி போன்றவை உற்பத்தி செய்யப்படுகின்றன. பொருளாதாரத்தில் கேழ்வரகு முக்கியப் பங்கு வகிக்கிறது.  

## மொழிகள்

பும்தாங்கா, ட்ஸோங்கா, கென்ங், கென்ங்கா, குர்டோப்கா, நுப்பிக்கா, ப்ரோக்காட், துர் மற்றும் யாக்கெர்ட் ஆகிய மொழிகள் பேசப்படுகின்றன.  

## ஜிவோக்கள்

கிராமங்களின் தொகுப்பு ஜிவோக்கள் என அழைக்கப்படும். பும்தாங் 4 ஜிவோக்களாக பிரிக்கப்பட்டுள்ளது. அவை,  

- சும்மே
- சோய்கோர்
- டாங்
- உரா

## நகரங்கள்

- சும்மே
- ஜாகர்
- உரா
- டாங்
# பும்தாங்கா


**பும்தாங்கா** அல்லது **பும்தாங்** (Bumthang language) பூட்டானில் பேசப்படும் ஒரு மொழியாகும்.இது கிழக்கு பூடானிய மொழியாகும். இதை பும்தாங் மாவட்டத்திலுள்ளவர்கள் , அதைச் சுற்றியுள்ள மாவட்டங்களைச் சார்ந்தவர்கள் மற்றும் மத்திய பூடானிலுள்ள மக்கள் பேசுகின்றனர். சுமார் 36,500 மக்கள் இம்மொழியைப் பேசுகின்றனர். இம்மொழியானது மத்திய பூட்டானில் ஆதிக்கம் செலுத்துவதாக 1993-ல் வான் டிரிம் சொன்னார்.
# ஐக்கிய அமெரிக்காவின் பெரும் பொருளியல் தொய்வு



ஐக்கிய அமெரிக்காவின்பெரும் பொருளியல் வீழ்ச்சி ஆகத்து 1929இல் அமெரிக்கப் பொருளியலின் பின்னடைவை அடுத்து நிகழ்ந்தது. நாட்டின் மொத்த உள்நாட்டு உற்பத்தி இரண்டு மாதங்களாக குறைந்து வந்தபோதிலும் 1929 அக்டோபரில் நிகழ்ந்த வால்வீதி வீழ்ச்சிக்குப் பின்னரே பொருளியல் பின்னடைவின் தாக்கங்கள் உணரப்படலாயின. உலகளாவிய பெரும் பொருளியல் வீழ்ச்சியும் தொடர்ந்தது. இதனை அடுத்த பத்தாண்டுகளில் மிகுதியானவர்களுக்கு வேலையில்லாமை,வறுமை,குறைந்த இலாபங்கள்,பணவாட்டம், வீழ்ச்சியடைந்த வேளாண் வருமானம் ஆகியன ஏற்பட்டன. பல பொருளியல் வளர்ச்சிக்கான வாய்ப்புக்களும் தனிநபர் முன்னேற்றத்திற்கான வாய்ப்புகளும் கைவராது போயின. இதற்கான காரணங்கள் இன்றளவும் விவாதிக்கப்பட்டு வருகின்றன. இந்நிகழ்வுகளால் பொருளாதார வருங்காலத்தைக் குறித்த நம்பிக்கை தளரலாயிற்று.  

இதற்கான வழமையான காரணங்களாக கூடுதலான வாடிக்கையாளர் கடன், அளவிற்கு மீறிய கடன்கள் கொடுத்த வங்கிகளையும் முதலீட்டாளர்களையும் சரியாக கட்டுப்படுத்தப்படாத சந்தைகள்,மற்றும் விரைவான வளர்ச்சி கொண்ட புதிய தொழில்கள் உருவாகதிருந்தது ஆகியனவாகும். இவற்றின் விளைவாக எழுந்த குறைந்த செலவழித்தலும் குறைந்த தயாரிப்பும் நம்பிக்கைத் தளர்வும் இந்த வீழ்ச்சியை விரைவுபடுத்தின.  

## மேற்சான்றுகள்
# சப்தம் (நடனம்)


**சப்தம்** ஜதி ஸ்வரத்திற்கு அடுத்தபடியாக பரத நாட்டியத்திலும் வரும் உருப்படி ஆகும். ஒரு நடன நிகழ்ச்சியில் முதலாவதாக பாவம் தொடங்குவது இவ் உருப்படியில் தான். சப்தம் என்றால் சொல் என்று பொருள். சப்தத்தில் அர்த்தம் நிறைந்த சாகித்தியமும் சிறு ஜதிக் கோர்வைகளும் இணைந்து வரும். சாதாரணமாக மிஸ்ர சாபு தாளத்தில் ராகமாலிகையில் அமைந்திருக்கும். பாடல்களின் கருத்துக்கள் கிருஸ்ண லீலை, சிவபெருமான் அல்லது முருகனின் ஆற்றலை, பெருமையை விளக்குவதாக அமைந்திருக்கும். சில சப்தங்கள் பராக் அல்லது சலாமுரே என்று முடியும்.
# முத்துச்சிப்பி (புதினம்)



பன்முக எழுத்தாளர் ** டாக்டர் எல். கைலாசம்**, ஐநூறு ஆண்டுகட்கு முந்தைய பாண்டிய நாட்டு வரலாற்றையும், மீனவர்களின் அன்றைய வாழ்வியலையும் ஆதாரமாகக் கொண்டு **"முத்துச்சிப்பி"** என்ற இந்த புதினத்தை எழுதியிருக்கிறார்.  

### கதை சுருக்கம்

**முத்துச்சிப்பி**, பதினைந்தாம் நூற்றாண்டில் பாண்டிய நாட்டின் தென்கோடியில் வாழ்ந்த மீனவர்களின் வாழ்கையை முறையையும் மற்றும் கலாச்சாரத்தையும் விவரிக்கும் ஒரு வரலாற்று புதினமாகும். பாண்டிய மாமன்னன் ஆகவராமர் மற்றும் அவரின் புதல்வர்களின் தியாகங்களை தழுவி இப்புதினத்தின் கதை நகருகின்றது.  

இப்புதினம் அன்றைய தமிழ் மக்களின், குறிப்பாக மீனவர் சமூகத்தினரின் கலாச்சாரம், பண்பாடு, நம்பிக்கைகள் மற்றும் சமூக வரலாற்றை நல்ல கதையம்சத்தோடுத் தருகிறது. இது பேலஸ் பதிப்பகத்தால் வெளியிடப்படவுள்ளது.
# வெப்பநிலைக்காப்பி



**வெப்பநிலைக்காப்பி (அல்லது) வெப்பநிலை நிறுத்தி** (ஆங்: Thermostat) என்பது ஒரு கட்டகத்தின்/அமைப்பின்(System) வெப்பநிலையை உணரும் ஒரு கூறு ஆகும், இது கட்டகத்தின்/அமைப்பின் வெப்பநிலையை விரும்பிய புள்ளியில் பராமரிக்க உதவுகிறது.  

பொதுவாக **வெப்பநிலைக்காப்பி** என்பது ஒரு குறிப்பிட்ட வெப்பநிலையில் ஒர் கட்டகத்தையோ அல்லது சாதனத்தையோ வைத்திருக்க பயன்படுத்தும் கட்டுப்பாட்டு கட்டகத்தின் ஒர் வெப்பநிலை உணரும் உதிரி பாகமாகும். வெப்பநிலைக்காப்பி அந்த கட்டகத்தில் உள்ள வெப்பநிலையை உணர்ந்து ஒரு நிலையான வெப்பநிலையை அந்த கட்டகத்தில் நிலைநிறுத்த வெதுப்பிகளையோ (heater) அல்லது குளிர்ப்பிகளையோ (cooler) இயக்கும். உதாரணமாக இது வீடு மற்றும் அலுவலக அறைகளில் பயன்படும் வளிப் பதனம், நீர் வெதுப்பி, வீட்டு சமையல் அறைகளில் பயன்படும் கணப்பு அடுப்பு, குளிர்சாதனப் பெட்டி, மேலும் அறிவியல் மற்றும் மருத்துவ துறைகளில் பயன்படும் அடைகாப்பு கருவிகளில் விரும்பிய வெப்பநிலையை தொடர உதவுகிறது.  

அறிவியல் இலக்கியங்களில், இந்த வெப்பநிலைகாப்பி கட்டுப்பாட்டு சுமையாக பரவலாக வரையறுக்கப்படுகின்றது(TCL).  
வெப்பநிலைகாப்பி ரீதியாக கட்டுப்படுத்தப்படும் சுமைகளின் மின்தேவையானது, அமெரிக்காவின் ஒட்டுமொத்த மின்சார தேவைகளில் கிட்டத்தட்ட 50% ஆகும்.  

**வெப்பநிலைக்காப்பி** ஒரு "மூடிய வளைய கட்டுப்பாட்டு" சாதனமாக (Closed Loop Control system) செயல்படுகிறது, ஏனெனில் இது விரும்பிய மற்றும் அளவிடப்பட்ட வெப்பநிலைகளுக்கு இடையிலுள்ள பிழைகளை குறைக்க முயற்சிக்கிறது.  

தெர்மோஸ்டாட் என்ற சொல் கிரேக்க வார்த்தையான θερμός *thermos*, "hot", "வெப்பமான" மற்றும் στατός *statos*, "standing, stationary", "நிலையான" என்ற வார்த்தைகளிலிருந்து பெறப்படுகிறது.  

## உணரிகளின் வகைகள்
ஆரம்பகால தொழில்நுட்பங்கள், கண்ணாடியினுள் நேரடியாக செருகப்பட்ட எலக்ட்ரோடுகளை கொண்ட பாதரச வெப்பநிலைமானிகளை உள்ளடக்கியது, எனவே ஒரு குறிப்பிட்ட (நிலையான) வெப்பநிலையை அடைந்தவுடன், தொடர்புகள் பாதரசத்தினால் துண்டிக்கப்படும். இவை ஒரு அளவுக்கு வெப்பநிலையில் துல்லியமாக இருந்தன.  

இன்றைய பயன்பாட்டிலுள்ள பொதுவான உணரிகளின் தொழில்நுட்பங்கள் பின்வருமாறு:  

- இரட்டை உலோக இயந்திரம் அல்லது மின் உணரிகள்.
- விரிவடையும் மெழுக்கு சாதனம்.
- மின்னணு வெப்பமானிகள் மற்றும் குறைக்கடத்தி சாதனங்கள்.
- மின் தெர்மோகப்பிள்கள்

இவை கீழே உள்ளவற்றினால் வெப்பத்தை அல்லது குளிரூட்டும் இயந்திரத்தை கட்டுப்படுத்தலாம்:  

- நேரடி இயந்திர கட்டுப்பாடு
- மின் சமிக்ஞைகள்
- வாயு சமிக்ஞைகள் சிக்னல்கள்

## வரலாறு
1620 ஆம் ஆண்டில் இங்கிலாந்தில், டச்சு கண்டுபிடிப்பாளர் கார்னீலிஸ் ட்ரபெல் (1572-1633) என்பவரால் வெப்பநிலைக்காப்பி கட்டுப்பாட்டுக் கருவி செய்யப்பட்ட உதாரணங்களை காணலாம். ஒரு கோழி அடைகாப்புக் கருவியின் வெப்பநிலையை கட்டுப்படுத்த ஒரு பாதரச வெப்பநிலைக்காப்பியை அவர் கண்டுபிடித்தார். இது பதிவு செய்யப்பட்ட பின்னூட்ட கட்டுப்பாட்டிற்குரிய சாதனங்களில் ஒன்றாகும்.
# வெக்டரியன் கியோட்டோ


வெக்டரியன் கியோட்டோ (vectorian giotto) என்பது வெவ்வேறு வகையான பொருட்களுக்கு அசைவூட்டம் ஏற்படுத்த உதவும் மென்பொருட்களுள் ஒன்று. வெக்டரியன் நிறுவனத்தினால் இலவசமாக வழங்கப்படுகிறது. இது விண்டோசு 2000, எக்சுபி, விசுட்டா, 7 ஆகிய பதிப்புகளில் இயங்கும். கோப்பின் அளவு 8 எம்பி ஆகும். இதை .swf கோப்பு வடிவத்தில் சேமித்து, இணைய பக்கங்களில் பயன்படுத்த முடியும். இந்தக் கோப்பு அடோபி பிளாஷ் பிளேயரில் இயங்கும்.  

## இணைப்புகள்
- மென்பொருளை பதிவிறக்க
- கியோட்டோ மென்பொருள் பற்றி
# தரவு குறிமுறையாக்கத் தரப்பாடு


தரவு குறிமுறையாக்கத் தரப்பாடு (Data Encryption Standard) என்பது பிணையப் பாதுகாப்பிற்கான குறிமுறையாக்க நுட்பம். முதன்முதலில் ஐக்கிய அமெரிக்க அரசும், பின்னர் உலகளாவிய நிறுவனங்களும் பயன்படுத்தத் தொடங்கின. முன்னர், பாதுகாப்பாக அறியப்பட்ட இது, பின்னர், பாதுகாப்பற்றதாக அறிவிக்கப்பட்டது. இதன் மேம்பட்ட பதிப்பான டிரிப்பிள் டெஸ் (triple DES) பாதுகாப்பை உறுதி செய்கிறது.  
இது இயங்கும் விதன் எளிமையானது. குறியீட்டைக் கொண்டு செய்தியின் பைனரி இலக்கங்களை இடம் மாற்றுவதும், அவற்றை மதிப்பை மாற்றுவதும் ஆகும். இந்த செயற்பாடுகள் வெவ்வேறு வகையில் செய்யப்பட்டு முற்றிலும் மாறுபட்ட செய்தியை அளிக்கும். இதில் இருந்து மூல செய்தியை கண்டறிவது இயலாத காரியம். இத்தகைய மாற்றங்கள் 16 சுற்றுகள் நிகழ்கின்றன. இதன் குறைகளின் காரணமாக, மேம்பட்ட குறிமுறையாக்கத் தரப்பாடு கண்டுபிடிக்கப்பட்டது.
# எக்சு 509


**எக்சு 509** (*X-509*) என்பது கணினி வலையமைப்புப் பாதுகாப்பிற்கானச் சான்றிதழ்.  

இதன் அமைப்பு கீழ்க்கண்டவாறு இருக்கும்.  
- பதிப்பு
- சிறப்பு எண் (ஒவ்வொரு சான்றிதழுக்கும் வேறுபடும்)
- நெறிமுறை அடையாள எண் (சிறப்பு எண்ணை பெற உதவிய நெறிமுறையை எண்ணால் குறிக்க வேண்டும்)
- சான்றிதழ் வேண்டியவர்
- செல்லுபடியாகும் காலம்

இந்த சான்றிதழ்கள் பல கோப்பு வடிவங்களில் (.cer, .der) சேமிக்கப்பட்டிருக்கும்.
# தாக்குதல் (பிணையப் பாதுகாப்பு)

ஒருவர் மற்றவர்க்கு அனுப்பும் செய்தி பாதுகாப்பற்றதாக இருந்தால் அது தாக்கப்படலாம். தாக்குதல் என்பது செய்தியில் மாற்றம், செய்தியை ஒட்டுகேட்டல் போன்றவற்றைக் குறிக்கிறது. இத்தகைய தாக்குதல் இருவகைப்படும்.  
- நேரடித் தாக்குதல் (active attack)
- மறைமுகத் தாக்குதல் (passive attack)

நேரடித் தாக்குதலில், அனுப்பப்பட்ட செய்தியில் பாதிப்பு ஏற்படக்கூடும்.  
மறைமுகத் தாக்குதலில், செய்தியில் பாதிப்பு ஏற்படாது. மாறாக, செய்தியை மற்றொருவர் கண்காணிக்கக்கூடும். மறைமுகத் தாக்குதலை அறிந்துகொள்வது கடினம். ஏனென்றால், இத்தாக்குதலின்போது செய்தியில் மாற்றம் ஏற்படாது.  

இத்தகைய தாக்குதல்களில் இருந்து செய்திகளை பாதுகாப்புடன் அனுப்ப வெவ்வேறு வழிகள் பின்பற்றப்படுகின்றன. செய்தியை குறிமுறையாக்கம் (encryption) செய்து அனுப்புவதும் இவற்றுள் ஒன்று.
# தி டிரையல் ஆஃப் ஜோன் ஆஃப் ஆர்க்



1962 ஆம் ஆண்டு பிரெஞ்சு மொழியில் வெளியானத் திரைப்படம். **தி டிரையல் ஆஃப் ஜோன் ஆப் பார்க்** (*Procès de Jeanne d’Arc*) என்ற பெயரில் ராபர்ட் பிரெசெனால் தயாரிக்கப்பட்டது.  

## வெகுமதிகள்
இப்படம், 1962 ஆம் ஆண்டிற்கான கேன்சு திரைப்பட விழாவில் ஜூரி விருதினைப் பெற்றது.
# வீர புரன் அப்பு



**வீர புரன் அப்பு** (*Vira Puran Appu*, ) என அழைக்கப்படும் **வீரகென்னாதிகே பிரான்சிசுக்கோ பெர்னாண்டோ** (*Weerahennadige Francisco Fernando*, 7 நவம்பர் 1812 - 8 ஆகத்து 1848) இலங்கை வரலாற்றில் விடுதலைக்காகப் போராடிய குறிப்பிடத்தக்க ஒரு நபர். இவர் இலங்கையின் மேற்கே மொறட்டுவை நகரில் உயன பிரதேசத்தில் பிறந்தவர். தனது 13ம் வயதில் தான் பிறந்த இடத்தை விட்டு தனது வழக்கறிஞரான மாமனாருடன் இரத்தினபுரி சென்று அங்கு வாழ்ந்து வரலானார். தனது நாடு, மதம், இனம் என்பவற்றிற்கு தன்னை அர்ப்பணிக்க கருதிய அவர் தன் பெயரை புரன் அப்பு என மாற்றிக்கொண்டார். பிரித்தானிய ஏகாதிபத்திய வாதிகளிற்கு எதிராக 1848 விடுதலைப் போராட்டத்துக்குத் தலைமை தாங்கினார். கடப்பொல தேரரின் வழிகாட்டலில் மாத்தளை மெக்டோவல் கோட்டையைக் கைப்பற்றினார். எனினும் இப்போராட்டம் தோல்வியில் முடிந்தது. அவர் கைது செய்யப்பட்டு 1848 ஆம் ஆண்டு ஆகத்து 8 ஆம் நாள் துப்பாக்கியால் சுடப்பட்டு மரணதண்டனைக்குட்படுத்தப்பட்டார்.
# நெய்யோவியம்

*, லியொனார்டோ டா வின்சி, *ஏ. 1503–06'']]  

**நெய்யோவியம்** என்பது நிறமிகளைக் கொண்டு தீட்டிப் பின் ஒருவகை நெய் அல்லது எண்ணெய் கொண்டு காயவைக்கும் ஒரு வகை ஓவியமாகும். ஆளிவிதைநெய், கசகசா எண்ணெய், சூரியகாந்தி எண்ணெய் போன்றவை பொதுவாக இவ்வகை ஓவியங்களுக்குப் பயன்படுத்தப்படும் நெய்கள் ஆகும். பயன்படுத்தப்படும் நெய்யைப் பொறுத்துக் காயும் நேரம், பழுப்படையும் தன்மை போன்றவற்றில் மாற்றங்கள் ஏற்படும். வெவ்வேறு வித விளைவுகளை ஏற்படுத்தவும், வெவ்வேறு நிறமிகளைப் பயன்படுத்தவும், ஒன்றிற்கும் மேற்பட்ட எண்ணெய்களை ஒரே ஓவியத்தில் ஓவியர்கள் பயன்படுத்துவதும் உண்டு.  

முதன்முதலில் நெய்யோவியங்கள் புத்தமத ஓவியங்களைத் தீட்ட, இந்திய ஓவியர்களாலும் சீனத்து ஓவியர்களாலும் மேற்கு ஆப்கானிசுத்தான் பகுதியில் கி.பி. ஐந்தாம் நூற்றாண்டுக்கும் பத்தாம் நூற்றாண்டுக்கும் இடையில் பயன்படுத்தப் பட்டிருக்கலாம். . ஆனால் பதினைந்தாம் நூற்றாண்டு காலப் பகுதி வரை நெய்யோவியங்கள் பெரிதும் புகழ் பெறவில்லை.
# லெஸ்டர்



**லெஸ்டர்** (Leicester) என்பது இங்கிலாந்தின் கிழக்கு மிட்லேண்டுசு பகுதியில் உள்ள நகரம். சோர் ஆற்றின் கரையில், தேசிய காட்டின் அருகில் அமைந்துள்ளது. கிழக்கு மிட்லேண்டுசு விமான நிலையம் அருகில் உள்ள வான்வழிப் போக்குவரத்து மையம். பல நாட்டவர் குடியேறியுள்ள நகரங்களில் இதுவும் ஒன்று.  

## விளையாட்டு

இந்நகரில் அமைந்துள்ள லெஸ்டர் சிட்டி கால்பந்துக் கழகம் 2015-16-ஆம் பருவத்திற்கான பிரீமியர் லீக்கினை வென்றது. பெருவாரியாக எதிர்பார்க்கப்பட்ட அனைத்து பெரிய அணிகளைக் காட்டிலும் சிறப்பாகச் செயல்பட்டு வெற்றியடைந்த சிறு அணி என்ற வகையில் லெஸ்டர் சிட்டி அணியின் வெற்றி சிறந்த விளையாட்டுக் கதைகளில் மிக உயரிய இடத்தை பிடிக்கிறது.
# சாட்சாரி தேசியப் பூங்கா


**சாட்சாரி தேசியப்பூங்கா** (Satchari National Park) வங்காளதேசத்தில் ஹபிகாஞ் மாவட்டத்தில் அமைந்துள்ளது. 1974 ஆம் ஆண்டு வனவிலங்குப் பாதுகாப்புச் சட்டத்திற்குப் பின்னர் 243 ஹெக்டேர்கள் (600 ஏக்கர்கள்) நிலப்பரப்பில் உருவாக்கப்பட்டது. சாட்சாரி எனும் வங்காளச் சொல்லுக்கு ஏழு ஓடைகள் என்று பெயர். இந்த வனப்பகுதியில் 7 ஓடைகள் செல்வதால் இந்தப்பெயர் சூட்டப்பட்டது. இந்தப்பூங்கா ரகுநந்தன் மலையில் அமைந்துள்ளது. இது வங்காளதேசத்தின் தலைநகரான டாக்காவிலிருந்து 130 கிலோமீட்டர்கள் தொலைவில் அமைந்துள்ளது. இங்கே உள்ள திப்ரா கிராமத்தில் 24 குடும்பங்கள் வசிக்கின்றனர். இங்கே 9 தேயிலைத் தோட்டங்கள் அமைந்துள்ளன. அரசுடன் இணைந்து **நிஷர்கா** எனும் தன்னார்வ அமைப்பும் இந்தப்பூங்காவை பராமரிக்கின்றனர். இங்கே சுற்றுச் சூழல் சுற்றுலாவும் நடத்துகின்றர்.
# கின்னவுர் கயிலை மலை



**கின்னவுர் கயிலை** (*Kinnaur Kailash*) என்பது இந்தியாவின் இமாச்சலப் பிரதேசம் மாநிலத்தில் கின்னவுர் மாவட்டத்தில் உள்ள மலைச் சிகரம் ஆகும்.இது இந்து மற்றும் புத்த மதத்தினருக்குப் புனிதமானதாகக் கருதப்படுகிறது. இதன் உயரம் 6,500 மீட்டர்கள் ஆகும். இதுவும் திபெத்தின் கயிலை மலையும் ஒன்றல்ல. இது மலையேறுபவர்களுகு கடினமான பகுதியாகும். இமாச்சலப்பிரதேசத்தில் ஏறுவதற்குக் கடினமாக மலைச்சிகரங்களுள் இதுவும் ஒன்று.  

## புராணம்
புராணங்களின் படி ,கடவுள் சிவன் தன்னை வணங்கித் தவமிருந்த அசுரன் ஒருவனுக்கு அவன் யார் தையில் கைவைத்தாலும் அவர்கள் சாம்பலாக வேண்டும் என அவன் கேட்ட வரத்தைக் கொடுத்தார். அதை பரீட்சித்துப் பார்க்க விரும்பிய அசுரன் சிவனின் தலையிலே கைவைக்க முயலுவார். அப்போது சிவன் இந்த மலையில் வந்து கடவுள் விஷ்ணுவின் உதவியைக் கோரினார். விஷ்ணு அந்த அசுரனைக் கொன்றழித்தார். இந்த அற்புதமான இடமானது ஒளி நிறைந்த ஒன்று. இதை அனைவராலும் உணரமுடியும்.
# அசன்


**அசன்** (Asan) தென் கொரியாவிலுள்ள ஒரு நகரம் ஆகும். இது தென்கொரியாவின் 'சுங் சியாங்' மாகாணத்தில் அமைந்துள்ளது. இதன் அருகில் சியோல் நகரம் அமைந்துள்ளது.இந்நகரம் வென்னீர் ஊற்றுக்களுக்குப் பிரபலமானது. இங்கு சராசரியாக 2,50,000 மக்கள் வசிக்கின்றனர். 'க்யோங்கி' மாகாணத்திலுள்ள 'அன்சான்' நகரும் இதுவும் ஒன்றல்ல.  

## போக்குவரத்து
அசன் நகரானது அதிவேக தொடர்வண்டிச் சேவையால் அருகிலுள்ள நகரங்கள்உடன் இணைக்கப்பட்டுள்ளது.இங்கிருந்து சியோல் நகருக்குச் செல்ல 30 நிமிடங்கள் ஆகும்.இன்சியான் விமான நிலையம் இதிலிருந்து 2 மணி நேர பயணத் தொலைவில் அமைந்துள்ளது. இரண்டு அதிவேக சாலைகளான சியோல்-புஸன் சாலை மற்றும் மேற்குக் கடற்கரைச் விரைவுச்சாலை ஆகியன இந்நகரின் வழியாகச் செல்கின்றன.  

## தொழில்துறை மற்றும் வர்த்தகம்
14 வர்த்தக மற்றும் தொழிற்பேட்டைகள் இந்நகரில் அமைந்துள்ளன. யுயேண்டே தானுந்து நிறுவனம் , சம்சுங் இலக்ட்ரோனிக்ஸ் போன்ற நிறுவனங்கள் இந்நகரில் செயல்படுகின்றன.  
இந்நகரம் போக்குவரத்து மற்றும் மின்னணுவியல் தொழிற்சாலைகளை அதிகம் கொண்டது. கிழக்கு சீனாவின் துறைமுகம் இந்நகரின் அருகில் அமைந்துள்ளது.  

## கல்வி நிறுவனங்கள்
- அசன் தகவல் தொழில்நுட்பப் கல்லூரி
- சியோனம் பல்கலைக்கழகம்
- சூன்சுங்ஹியாங் பல்கலைக்கழகம்
- சன் மூன் பல்கலைக்கழகம்
- ஹோஸியோ பல்கலைகழகம்

## முக்கிய ஆட்கள்
தென் கொரியாவின் முன்னாள் தலைவர் 'யுன் போ சியோன்' இந்நகரைச் சார்ந்தவர்.
# இரா. எட்வின்



**இரா. எட்வின்** மேல்நிலைப் பள்ளியில் ஆங்கில ஆசிரியர், சொற்பொழிவாளர், கவிஞர், எழுத்தாளர், இதழாளர், தொழிற்சங்கத் தலைவர், கலை இலக்கியச் சமூகச் செயற்பாட்டாளர், கல்வியாளர் என்னும் பன்முக ஆளுமைகொண்டவர்.  

## பிறப்பு
இரா. எட்வின் 1963 ஆம் ஆண்டு சூன் 20 ஆம் நாள் கணக்கு ஆசிரியர் பொன். இராசரத்தினம் - எலிசபெத் இணையருக்குத் தலைமகனாகப் பிறந்தார்.  

## கல்வி
இரா. எட்வின் திருச்சிராப்பள்ளியில் உள்ள பிசப் கீபர் மேல்நிலைப்பள்ளியில் (Bishop Heber Higher Secondary School) பள்ளிப் படிப்பை 1980ஆம் ஆண்டில் முடித்தார். பின்னர் திருச்சியில் உள்ள பிசப் கீபர் கல்லூரியில் (Bishop Heber College) பயின்று ஆங்கில இலக்கியத்தில் 1983ஆம் ஆண்டில் இளங்கலைப் பட்டமும் 1985 ஆம் ஆண்டில் முதுகலைப் பட்டமும் பெற்றார்.  

## சான்றடைவு
# மூன்று பேர் மூன்று காதல்



**மூன்று பேர் மூன்று காதல்** 2013ல் வெளிவந்த காதல் திரைப்படம். இதை வசந்த் இயக்கியுள்ளார். இதில் அர்ஜுன், சேரன், விமல், முக்தா பானு, சுர்வீன் சாவ்லா, லாசினி போன்றோர் நடித்துள்ளனர்.  

## நடிகர்கள்
- பால் ஹாரிஸாக அர்ஜுன்
- குணசேகராக சேரன்
- வருணாக விமல்
- மல்லிகாவாக முக்தா பானு
- திவ்யாவாக சுர்வீன் சாவ்லா
- அன்ஜனாவாக லாசினி
- திருவேங்கடமாக தம்பி இராமையா
- சத்யன்
- அப்புக்குட்டி
- இளங்கோவாக ஜான் விஜய்
- ஆடுகளம் நரேன்
- வருணின் தந்தையாக ரவி ராகவேந்திரா
# தங்க மீன்கள்



***தங்க மீன்கள்*** (*Thanga Meenkal*) 2013ல் வெளிவந்த திரைப்படம். இதை *கற்றது தமிழ்* புகழ் ராம் இயக்கியுள்ளார். இதில் ராம், சாதனா, செல்லி போன்றோர் நடித்துள்ளனர்.  

இத்திரைப்படம் 44வது உலகளாவிய இந்தியத் திரைப்பட விழாவின் பனோரமா பிரிவில் இடம்பெற தேர்வாகியுள்ளது. இந்த படத்திற்கு மத்திய அரசு மூன்று "தேசிய விருதுகளை" வழங்கியுள்ளது.  

## நடிகர்கள்
- கல்யாணசுந்தரமாக ராம்
- செல்லம்மாவாக சாதனா
- வடிவாக செல்லி
- பார்வதியாக ரோகிணி
- எல்வீட்டாவாக பத்மபிரியா
- ஸ்டெல்லாவாக லிசி
- பூ ராமு
- ரம்யா
- சஞ்சனா
- ஆதித்யா
## விருதுகள்
- சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)
# மானிடவியல் கோட்பாடுகள் (நூல்)


**மானிடவியல் கோட்பாடுகள்** என்பது 2005 ஆம் ஆண்டு வெளிவந்த தமிழ் நூல் ஆகும். இதன் ஆசிரியர் மானிடவியல் அறிஞர் பக்தவத்சல பாரதி ஆவார். இந்த நூலில் 24 கோட்பாட்டு அணுகுமுறைகள் நுட்ப திட்பங்களோடு தமிழ்/இந்தியச் சூழலுக்குரிய எடுத்துக்காட்டுக்களுடன் விபரிக்கப்பட்டுள்ளன.  

"இந்த நூல் சமூக அறிவியல்களில் தமிழ் கோலோச்ச முடியும் என்பதை நிரூபிக்கும் ஒரு பெருமிதப் படைப்பாகும்." என்று இதன் பதிப்புரையில் மகரந்தன் குறிப்பிட்டுள்ளார்.
# தண்டனையியல் (நூல்)


**தண்டனையியல்** என்பது 1999 ஆம் ஆண்டு வெளிவந்த ஒரு சட்டவியல் தமிழ் நூல் ஆகும். இந்த நூலின் ஆசிரியர் தமிழ்நாட்டுக் காவல்துறையின் ஓய்வுபெற்ற உயர் அதிகாரி பொன் பரமகுரு ஆவார்.  

## உள்ளடக்கம்
இந்த நூல் "தண்டனையின் வரலாறு, அதன் கோட்பாடுகள், நோக்கங்கள், தற்கால திருத்தும் கருத்துக்கள், சீர்திருத்தச் சிறை அமைப்புமுறை, நிலையம் சார்ந்த நடத்துமுறை, மன்னிப்பும் தண்டனைக் குறைப்பும், மரணதண்டனை" உட்பட்ட தண்டனையியல் தொடர்பான பல்வேறு விடயங்களை விபரிக்கிறது.  
## சான்றுகோள்கள்